### **Enorme konsekvenser med EUs nye økodesignforordning for vedovner**

### EU-kommisjonen publiserte 24. januar et forslag til ny økodesignforordning for vedovner. Blir forslaget vedtatt vil det forby salg av 97 % av dagens vedovner. Dette vil være meget dramatisk for mange produsenter, som sier at de vil måtte legge ned om forordningen gjennomføres. Dette vil gå ut over vedfyring som et klimavennlig oppvarmingsalternativ, energiberedskapen vår og norske og europeiske arbeidsplasser.

### Vi håper norske myndigheter vil nøye vurdere forslaget til forordning, og benytte sin mulighet til å tydelig advare mot konsekvensene i forslaget.

### **Fremtiden til vedovnsindustrien med forordningen** Om forordningen vedtas, vil den i praksis legge ned hele vedovnsindustrien i EU og Norge. Dette vil frata mange husholdninger muligheten til å ha en rimelig og trygg oppvarmingskilde. I dag er 30 % av alle europeiske husholdninger avhengige av vedovner til oppvarming.

#### **Konsekvenser av forordningen:**

##### **For industrien:**

* Nedleggelse av virksomheter i hele EU, inkludert viktige industribedrifter som Jøtul.
* Tap av økonomisk verdiskaping i EU og Norge.
* Stor arbeidsledighet for ansatte i industrien.
* Økt behov for import av alternative oppvarmingsløsninger fra land utenfor EU.

##### **For forbrukere:**

* Begrensning av alternative oppvarmingskilder og økte strømpriser i takt med at vedovner fases ut og energiproduksjonen fra ved blir lavere.
* Færre muligheter til å få energi til oppvarming i perioder strømnettet er nede. Mindre energiproduksjon fra vedfyring vil gi enda større belastninger på strømnettet, hvor kapasiteten i Norge allerede er fylt opp
* Kalde innetemperaturer og frysing i perioder med ekstrem kulde, grunnet manglende energifleksibilitet og høye strømpriser. Dette vil særlig påvirke husholdninger med lav inntekt, og gjenspeile sosiale ulikheter.

##### **For miljøet:**

* Redusert utskifting av eldre ikke-rentbrennende ovner, noe som ikke gir like store utslippsreduksjoner.
* Økt bruk av fossilt brensel og elektrisitet, som vil gi økte CO2-utslipp i EU.

##### **For EUs energistrategi:**

* Forordningen strider mot EUs uttalte mål og prioriteringer i energipolitikken.
* Mangelen på konsekvensutredning bryter med prinsippene for god politikkutvikling i EU, som skal være evidensbasert, proporsjonal og inkludere involverte parter

## 

## **Sentrale mangler og utfordringer ved utkastet til økodesignforordning**

### **1. Uprøvd testmetodikk**

* EU vil erstatte den velprøvde EN16510-testmetoden (brukt 10 000 ganger) med den uprøvde "Blauer Engel"-metoden, som bare har blitt brukt å teste 10 ovner.
* Mangelen på data fra testmetoden gjør den lite anvendbar og gir stor usikkerhet.

### **2. Urealistiske utslipps- og effektgrenser**

* De nye standardene legger opp til ekstreme utslipps- og effektkrav uten at data tilsier at dette vil være praktisk mulig å gjennomføre.
* 97 % av alle eksisterende ovner vil ikke oppfylle de nye kravene, noe som vil bety en nedleggelse av produksjonen av ovner i hele Europa.

### **3. Innføring av partikkeltelling - ingen bransjeerfaring**

* EU vil innføre partikkeltelling, en metode som i begrenset grad har blitt brukt i forskningsmiljøer.
* Bare tre laboratorier i Europa har nødvendig utstyr til å utføre disse testene.
* Kostnadene ved partikkeltelling og innvirkningen testingen vil ha på eksisterende ovner er fortsatt ukjent.

### **4. Massivt etterslep på testing – urealistisk tidslinje**

* Forordningen vil bety at 13 000–15 000 ovnsmodeller vil måtte gjennomgå ny testing innen to år (2025-2027) for å kunne selges.
* Tidligere endringer i testmetodene har blitt gjennomført over åtte år for endringer som er mye mindre komplekse enn det som nå er foreslått.
* Kombinasjonen av mangel på laboratorier som imøtekommer teststandarden i forordningen, samt antall ovner som skal testes på kort tid, gjør at tidslinjen som er satt opp er fullstendig urealistisk.

### **5. Dobbel reguleringsbyrde for produsentene**

* Den nye forordningen overlapper med eksisterende standarder, og tvinger selskaper til å følge to motstridende godkjenningssystemer.
* Dette øker kompleksiteten og kostnadene for å følge regelverket, og vil være spesielt krevende å følge for små og mellomstore bedrifter (SMB-er).

### **6. Nedgradering av energimerking skader industrien**

* I henhold til den nye energimerkeordningen vil vedovner bli nedgradert fra A/A+ til E-klassifisering.
* Dette vil senke etterspørselen etter ovner fra forbrukerne, og gå ut over arbeidsplasser og eksport fra industrien.

### **7. Obligatoriske automatisk luftjustering – unødvendig og kostbart**

* Forordningen inneholder krav til automatisk luftjustering for alle ovner, til tross for at 96 % av dagens modeller har manuell eller mekanisk luftjustering.
* Dette øker produksjonskostnadene og gjør ovner mindre anvendbare ved strømbrudd.

### **8. Skjulte kostnader – katalysatorer og partikkelfiltre blir obligatoriske**

* Selv om det ikke er eksplisitt påkrevd i forordningen, vil nye ovner måtte ha katalysatorer og elektrostatiske partikkelfiltre for å kunne innfri kravene i forordningen.
* Særlig partikkelfiltre er ikke testet ut i stor skala på husholdningsnivå. Det er usikkert hvor stor miljøgevinstene er ved å anvende filtrene, og de vil kreve utstrakt vedlikehold.

### **9. Vedovner er avgjørende for rimelig oppvarming**

* Vedovner er en kostnadseffektiv oppvarmingsløsning for millioner av europeiske husholdninger.
* De bidrar til å redusere belastningen på strømnettet i perioder med høy etterspørsel.
* Ovner komplementerer, men konkurrerer ikke, mot andre effektive oppvarmingskilder som varmepumper.

**Konklusjon: Forordningen må skrives på nytt**Siden den første økodesignforordningen ble innført i 2015, har Europa gjennomgått en energikrise og hatt økte energipriser. Vedovner har vært avgjørende for at mange husholdninger har kunnet få varme gjennom vintrene til en overkommelig pris, og sikret at nasjonale kraftnett ikke har blitt overbelastet under topplast i kalde perioder når varmepumper er mindre effektive.

## Gitt de alvorlige konsekvensene økodesignforordningen vil føre ti., og mangelen på konsekvensutredninger fra EU, må den foreslåtte økodesignforordningen trekkes tilbake.

### **Anbefalte endringer i et nytt forslag til forordning:**

* Vurder andre testmetoder som er praktisk gjennomførbare, som den mye mer utprøvde SINTEF-metoden.
* Sett oppnåelige utslipps- og effektkrav
* Gi tilstrekkelige overgangsperioder så næringen rekker å tilpasse seg
* Sørg for at regelverket er teknologinøytralt, og ikke setter krav om spesifikke løsninger
* Tilpass regelverket til EUs energi- og miljømål, og sørg for at de ivaretar forbrukerne, bidrar til økt bærekraft og økt energisikkerhet

En mer balansert forordning vil kunne bidra til at luftkvaliteten kan forbedres, energiproduksjonen økes, og samtidig bevare en viktig industri som gir mange arbeidsplasser og bidrar til at millioner av europeiske husholdninger fortsatt har tilgang til rimelig og klimavennlig oppvarming.